Sibearysk reidimerke

It Sibearysk reidimerke (Helopsaltes certhiola, synonym: Locustella certhiola) is in fûgelsoarte út de famylje fan 'e imerkesjongerfûgels (Locustellidae) út it skaai imerkesjongers (Helopsaltes).

Oant 2018 wie de fûgel yndield yn it skaai strûksjongers (Locustella). In yn 2018 publisearre molekulêr fylogenetyske stúdzje fan 'e famylje fan 'e imerkesjongerfûgels wiisde út dat it skaai Locustella út twa klades bestie. Mei fiif oare soarten ferhûze it Sibearysk reidimerke nei it nije skaai Helopsaltes.

 Fersprieding 
Sibearyske reidimerkes komme yn it easten fan Aazje foar. De fûgels wurdt oantroffen yn heech gers by sompen en wiete greiden. Winterdeis migrearje de fûgels nei Súd- en Súdeast-Aazje. 

Lykas de oare soarten fan 'e famylje is de fûgel dreech te sjen en libbet er yn 'e begroeiïng.

De fûgel is in tige seldsume dwaalgast yn Europa. Yn septimber 2024 waard de soarte troch it fûgelringstasjon yn 'e Kroon's Polders op Flylân oantroffen.Waarneming.nl, waarnimming mei bewiis, oproppen 14 jannewaris 2024.

 Undersoarten 
Der binne fan it skaai fjouwer ûndersoarten:Avibase, oproppen 14 jannewaris 2025

 H. c. certhiola: fan Súd-Sibearje oant Mantsjoerije en de Japanske See, winterdeis nei Yndia.
 H. c. sparsimstriata: fan Súd-Sibearje oant it noardlike Altai-berchtme, de bergen fan Sajan en Transbaikaalje. 
 H. c. centralasiae: fan súdeastlik Sibearje oant noardeastlik Sina, winterdeis nei de Andamanen en de Nikobaren.
 H. c. rubescens: noardlik Sibearje oant de See fan Ochotsk en Kamtsjatka, winterdeis nei Súd-Yndia.

Guon ûnderskiede in fyfte ûndersoarte, de H.c. minor, mei in fersprieding yn Amoerlân en it noardeasten fan Sina.

 Status 
Der bestiet gjin rûzing fan 'e totale populaasje, mar de soarte wurdt as algemien en lokaal sels talryk beskreaun (1997). Oannommen wurdt dat it oantal fûgels ôfnimt troch de oanhâldende ferneatiging fan syn leefgebiet, mar net sa slim dat er bedrige wurdt.

Kategory:Imerkesjonger
Kategory:Fûgelsoarte
Kategory:Lânseigen fauna yn Bangladesj
Kategory:Lânseigen fauna yn Birma
Kategory:Lânseigen fauna yn Brûnei
Kategory:Lânseigen fauna yn Bûtan
Kategory:Lânseigen fauna yn Fjetnam
Kategory:Lânseigen fauna yn Yndoneezje
Kategory:Lânseigen fauna yn Yndia
Kategory:Lânseigen fauna yn Kazachstan
Kategory:Lânseigen fauna yn Kirgyzje
Kategory:Lânseigen fauna yn Laos
Kategory:Lânseigen fauna yn Maleizje
Kategory:Lânseigen fauna yn Mongoalje
Kategory:Lânseigen fauna yn Nepal
Kategory:Lânseigen fauna yn Sibearje
Kategory:Lânseigen fauna yn Sina
Kategory:Lânseigen fauna yn Singapoer
Kategory:Lânseigen fauna yn Sry Lanka
Kategory:Lânseigen fauna yn Tailân
Kategory:Lânseigen fauna yn de Andamanen en Nikobaren